ચોમાસાના પ્રારંભે જ દાંતાના સામુહિક આરોગ્ય કેન્દ્રના આરોગ્ય કર્મચારી સહિત અહિં સારવાર મેળવી રહેલા દર્દીઓના માથે જાણે આફતના ઓળા ઉતરી આવ્યા છે. ગુરૂવારે એકા એક ખાબકેલ માત્ર ૨.૫ ઇંચ વરસાદમાં જ રેફરલ હોસ્પિટલનું પ્રાંગણ પાણીમાં ફેરવાઇ ગયું હતું. જેને લઇ ફરી એકવાર ૨૦૦૬-૦૭ નું પુનરાવર્તન ન થાય તેવી દહેશત હેઠળ પ્રજાના શ્વાસ અધ્ધર થઇ જવા પામ્યા હતા. આ અંગે વારંવાર ઉચ્ચ કક્ષાએ રજૂઆતો કરવા છતાં વહિવટી તંત્રના પેટનું જાણે પાણી હાલતુ નથી તેવી અસંતોષની લાગણી પ્રજામાં પ્રવર્તી છે.